बांदा. जिले के एक साधारण किसान ने लोगों के लिए मिसाल पेश की है। किसान ने बेटी की शादी इको फ्रेंडली तरीके से की, जिसे \'ग्रीन मैरिज\' नाम दिया गया। इसमें बरात बैलगाड़ी से आई, खाना पत्तल में खिलाया गया। विदाई से पहले दूल्हा-दुल्हन से पौधारोपण भी करवाया गया। विदाई के बाद दूल्हा बोला- अब तो 7 जन्मों तक मुझे यही ससुराल चाहिए। बरात को गुड़ और चने का नाश्ता कराया गया...

- 5 जून को वर्ल्ड एनवायरमेंट- डे के मौके पर तमाम सरकारी और गैर सरकारी संगठन लाखों खर्च कर एनवायरमेंट को बचाने के लिए स्पीच दे रहे थे। वहीं, बांदा के नैनी थाना क्षेत्र के गंगापुर गांव के किसान तेजा निषाद एनवायरमेंट की रक्षा के लिए अनोखा प्लान बनाया।

- तेजा की बेटी की शादी वर्ड एनवायरमेंट-डे के एक दिन बाद यानि 6 जून को थी। उन्होंने बेटी का विवाह कई साल पुरानी ग्रामीण परंपरा के अनुसार किया।

- पड़ोसी गांव काजीपुर का रहने वाला दूल्हा गणेश रात करीब 9 बजे 11 बैलगाड़ी के साथ बरात लेकर पहुंचा। बरात को देखने के लिए आस-पास के कई गांव के लोग इकट्ठा हुए।

- बरात के स्वागत में सबसे पहले गुड़ और चने का नाश्ता दिया, उसके बाद पत्तलों में सादा खाना परोसा गया। इसके बाद विधि-विधान से जयमाल और शादी हुई।

दहेज में दिए 2 पौधे

- सुबह विदाई से पहले पूजा-पाठ के साथ दूल्हा-दुल्हन से पौधारोपण करवाया गया, साथ ही पूरे गांववालों को वृक्षारोपण की शपथ दिलाई गई।

- बेटी की विदाई के समय पिता ने दो पौधे पीपल-अर्जुन के लेकर आए और दहेज के रूप में दोनों को दिया।

- उन्होंने कहा कि बेटी ससुराल में पूरे संस्कार से रहना। खुद भी वृक्षारोपण करना और गांव वालों को इसके लिए प्रेरित करना।

दूल्हे ने कहा सात जन्मों तक मिले यही ससुराल

- दामाद गणेश इस शादी से इतना खुश हुए कि वो विदाई के समय गांव वालों से बोले कि मेरी शादी ऐसे घर में हुई, मैं धन्य हो गया।

- भगवान से यही मांगूगा कि सात जन्मों तक मुझे यही ससुराल मिले।

आगे की स्लाइड्स में देखें रिलेटेड 5 फोटोज...